
ՈՐՈՇՈՒՄ
	 18 հուլիսի 2023 թվականի
	թիվ 102
	քաղ. Մոսկվա



Հնդկական ծագման եւ Եվրասիական տնտեսական միության մաքսային տարածք ներմուծվող գրաֆիտացված էլեկտրոդների նկատմամբ հակագնագցման միջոցի գործողությունը երկարաձգելու մասին 

«Երրորդ երկրների նկատմամբ հատուկ պաշտպանական, հակագնագցման եւ փոխհատուցման միջոցների կիրառման մասին» արձանագրության («Եվրասիական տնտեսական միության մասին 2014 թվականի մայիսի 29-ի պայմանագրի թիվ 8 հավելված) 109-րդ կետի հինգերորդ պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2018 թվականի սեպտեմբերի 25-ի «Հնդկաստանի ծագում ունեցող եւ Եվրասիական տնտեսական միության մաքսային տարածք ներմուծվող գրաֆիտավորված էլեկտրոդների նկատմամբ հակագնագցման միջոցի գործողությունը երկարաձգելու մասին» թիվ 156 որոշմամբ սահմանված հակագնագցման միջոցի գործողությունը երկարաձգել մինչեւ 2024 թվականի մայիսի 16-ը ներառյալ:
2.	Եվրասիական տնտեսական միության անդամ պետությունների՝ մաքսային գործի ոլորտում լիազորված պետական մարմիններին՝ սույն որոշումն ուժի մեջ մտնելու օրվանից մինչեւ 2024 թվականի մայիսի 16-ը ներառյալ ապահովել Եվրասիական տնտեսական հանձնաժողովի կոլեգիայի 2018 թվականի սեպտեմբերի 25-ի թիվ 156 որոշմամբ սահմանված դրույքաչափերով հակագնագցման տուրքի գանձումը՝ նախնական հակագնագցման տուրքերի գանձման համար սահմանված կարգով:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո, սակայն 2022 թվականի սեպտեմբերի 25-ից ոչ շուտ։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

